ग्रामीण बैंक

ग्रामीण बैंक  मोहम्मद युनुस द्वारा स्थापित था। इन्हें २००० में भारत सरकार द्वारा गाँधी शांति पुरस्कार से सम्मानित किया गया था।

ग्रामीण बैंक () बांग्लादेश में स्थापित एक माइक्रोफाइनेंस (छोटे ऋण) संगठन और सामुदायिक विकास बैंक है। यह गरीब लोगों को छोटे छोटे ऋण देता है बिना किसी समान के गिरवी रखे बिना। (जिसे माइक्रोक्रेडिट या "ग्रामीणक्रेडिट" के रूप में जाना जाता है)  

ग्रामीण बैंक की स्थापना 1976 में चटगाँव विश्वविद्यालय के प्रोफेसर मुहम्मद यूनुस के कार्यकाल में हुई, इन्होंने ग्रामीण गरीबों को बैंकिंग सेवाएं प्रदान करने के लिए "ऋण प्रदान प्रणाली" को कैसे डिजाइन किया जाए, इसका अध्ययन करने के लिए एक शोध परियोजना के अंतर्गत शुरू की। ग्रामीण बैंक को अक्टूबर 1983 में स्वतंत्र बैंक के रूप में संचालित करने के लिए एक राष्ट्रीय कानून द्वारा अधिकृत किया गया था।

2003 और 2007 के बीच इस बैंक ने काफी वृद्धि की। जनवरी 2011 तक, इस बैंक की उधर लेने वालों की कुल संख्या 84 लाख थी, और उनमें से 97% महिलाएँ थी।  1998 में बैंक के "लो-कॉस्ट हाउसिंग प्रोग्राम" (कम कीमतों पर घर का कार्यक्रम) ने वर्ल्ड हैबिटेट अवार्ड जीता। 2006 में, इस बैंक और इसके संस्थापक, मुहम्मद यूनुस को संयुक्त रूप से नोबेल शांति पुरस्कार से सम्मानित किया गया था।  

इतिहास
1974 के बांग्लादेश अकाल के दौरान मुहम्मद यूनुस ने 42 परिवारों के एक समूह को 27 डॉलर का एक छोटा ऋण दिया जिससे वे अपना खुद का समान बनाकर बेच सके ताकि वे साहूकार के ऋण के तहत उच्च ब्याज के बोझ के बिना, अपना जीवन यापन कर सके।  यूनुस ऐसा समझते थे कि एक बड़ी आबादी को ऐसे ऋण उपलब्ध कराने से व्यवसायों को बढ़ावा मिलेगा और बांग्लादेश में व्यापक ग्रामीण गरीबी को रोजगार उपलब्ध होगा।


मुहम्मद यूनुस ने अपने शोध और अनुभवो से ग्रामीण बैंक के सिद्धांतों को विकसित किया। ग्रामीण बैंक का बंगाली में अर्थ है गांव का बैंक।  उन्होंने बांग्लादेश के चटगांव विश्वविद्यालय के रूरल इकोनॉमिक्स प्रोजेक्ट (ग्रामीण अर्थशास्त्र परियोजना) के साथ मिलकर एक रिसर्च प्रोजेक्ट के रूप में माइक्रोक्रिडिट (ऋण प्रदान प्रणाली) का विस्तार करना शुरू किया, ताकि ग्रामीण गरीबों को ऋण और बैंकिंग सेवाएं प्रदान करने के लिए उनकी विधि का परीक्षण किया जा सके। 1976 में, चटगाँव विश्वविद्यालय के आस पास जोबरा गाँव और अन्य गाँव को ग्रामीण बैंक की सेवा पाने के योग्य पहले क्षेत्र बन गए।  इस बैंक परियोजना प्रयोग में सफल साबित होने के बाद, बांग्लादेश बैंक के समर्थन के साथ, 1979 में टंगैल जिले (राजधानी, ढाका के उत्तर में) तक बढ़ा दी गई थी।  इस तरह बैंक की सफलता जारी रही और इसकी सेवाओं को बांग्लादेश के अन्य जिलों तक पहुंचाया गया।

2 अक्टूबर 1983 को बांग्लादेश सरकार के अध्यादेश के द्वारा, इस परियोजना को अधिकृत किया गया था और एक स्वतंत्र बैंक के रूप में इसे स्थापित किया गया था।  शिकागो के एक सामुदायिक विकास बैंक शोरबैंक के बैंकर्स रॉन ग्रेज़ीविंस्की और मैरी हॉटन ने फोर्ड फाउंडेशन के अनुदान के तहत यूनुस को बैंक के आधिकारिक निगमन के साथ मदद की।   बांग्लादेश में आए 1998 की बाढ़ के बाद बैंक की पुनर्भुगतान दर आर्थिक व्यवधान से ग्रस्त थी, लेकिन बाद के वर्षों में यह फिर ठीक हो गई। 2005 की शुरुआत तक, बैंक ने 4.7 बिलियन अमेरिकी डॉलर  और 2008 के अंत तक, 7.6 बिलियन अमेरिकी डॉलर गरीबों को दिया था। Grameen Bank Historical Data . Retrieved 22 June 2009.

2011 में, बांग्लादेश सरकार ने यूनुस को ग्रामीण बैंक से इस्तीफा देने के लिए मजबूर किया, यह कहते हुए कि 72 साल की उम्र में, वह इस पद के लिए कानूनी सीमा से परे था। 

2017 तक, बैंक की लगभग 2,600 शाखाएँ और 90 लाख उधारकर्ता थे, जिनकी पुनर्भुगतान दर 99.6% थी। कर्ज लेने वाली 97% महिलाएं थीं। बैंक बांग्लादेश के 97% गांवों में सक्रिय है।  इसकी सफलता ने दुनिया भर के 64 से अधिक देशों में इसी तरह की परियोजनाओं को प्रेरित किया है, जिसमें ग्रामीण प्रकार की योजनाओं को वित्त करने के लिए विश्व बैंक की पहल भी शामिल है। 

ग्रामीण बैंक अब अमीर देशों में भी विस्तार कर रहा है। 2017 के रूप में, ग्रामीण अमेरिका की ग्यारह अमेरिकी शहरों में इसकी 19 शाखाएँ थीं। इसके लगभग 100,000 उधारकर्ता जो की सभी महिलाएं थीं। 

सन्दर्भ

इन्हें भी देखें

 Accion International
 Acción Emprendedora
 Accion USA
 Cooperative banking
 Count Me In
 Flat rate (finance)
 Grama Vidiyal, Indian Microfinance Bank
 Islamic banking
 Kiva
 Micro credit for water supply and sanitation
 Microgrant
 Opportunity International
 Project Enterprise

बाहरी कड़ियाँ
   Grameen.com: official Grameen Bank website
 Grameen-info.org: Grameen Bank — old website
 GramBangla.com: Australian Bangladeshi Community Grameen Support Group
 Grameen Bank: Taking Capitalism to the Poor, Mainsah, E. et al., Chazen Journal of International Business, Columbia Business School, 2004
  Video by Muhammad Yunus talking about Grameen Bank

 Grameen Bank History
 The crushing burden of microcredit F24 international report
 Grameen America – Grameen's microfinance operations in the US
 Gramin Bank Loan Details 

श्रेणी:गांधी पुरस्कार प्राप्तकर्ता
श्रेणी:नोबल शांति पुरस्कार के प्राप्तकर्ता
श्रेणी:नोबेल पुरस्कार सम्मानित संगठन
श्रेणी:सहकारी संस्थाएँ